PROJEKT „ČITAMO MI, U OBITELJI SVI“ - OKVIRNI PROGRAM

PREDMET: 3. razredi centralne i područnih škola, knjižnica

PROGRAM IZRADILI: Kristina Varžić, prof. (suradnici, učitelji trećih razreda – Darko Mađar, Marija Majsec), voditelj projekta na državnoj razini – Josip Rihtarić

CILJ I ZADACI:

Neposredni: razvoj tehnike čitanja

a) Ukazati roditeljima koliko je važno za njihovu djecu svladati tehniku čitanja

b) Ukazati roditeljima kako je najučinkovitiji način svladavanja tehnike čitanja - čitati pred djecom i s djecom

c) Potaknuti roditelje da s djecom i pred djecom čitaju trajno

Posredni: razvoj kvalitete struke

a) Ukazati nadležnima na nenadomjestivu ulogu školskih knjižničara u poticanju čitanja i razvoju tehnike čitanja

b) Pridobiti nadležne na uspostavu modela kojim se osigurava svakom školskom knjižničaru da na početku školske godine dobije na raspolaganje određenu količinu novca za nabavu knjižnične građe tijekom školske godine

NASTAVNI SADRŽAJI:

|  |  |  |
| --- | --- | --- |
| faza | sadržaj | rok |
| 1. faza | Osmišljavanje projekta Određivanje skupina knjiga Kontakt s nakladnicima Prikupljanje ponuda dobavljača za naprtnjače i promotivni materijal |  |
| 2. faza | Prijava za sudjelovanje u projektu | 15. 07. 2011. |
| 3. faza | Prijavljeni sudionici dobivaju upute za razgovor s ravnatelji(ca)ma svoje škole i učitelji(ca)ma trećih razreda | 30. 09. 2011. |
| 4. faza | Odabir (narudžba) knjiga za ruksak / potvrda sudjelovanja | 15. 10. 2011. |
| 5. faza | Upoznavanje roditelja s projektom na roditeljskom sastanku (knjižničari i učiteljice) | 15.10.-30.11. 2011. |
| 6. faza | Dostava materijala (knjige, ruksak, promotivni materijal) | 31. 12. 2011. |
| 7. faza | Škola obavještava lokalne medije - novine i radio-postaje o pokretanju projekta te ih poziva neka posjete školu srijedom, u vremenu predviđenom za objavu dojmova i neka zabilježe putovanje knjižnične naprtnjače | 31. 01. 2012. |
| 8. faza | Svi knjižničari uključeni u projekt započinju "putovanje" knjižnične naprtnjače. Svakog petka ždrijebom se odabire jedan od zainteresiranih učenika koji će ponijeti knjižničnu naprtnjaču sa sobom kući. U srijedu učenik vraća naprtnjaču u školu, a učiteljica mu daje 10-15 minuta da prepriča lijepe doživljaje koje je doživjela cijela obitelj te da pročita zapis iz bilježnice dojmova. Knjižničar sudjeluje tih 15-ak minuta u razredu slušajući doživljaje. Po završetku projekta, knjige se vraćaju u školsku knjižnicu, ostaju na korištenje članovima knjižnice. | 20.01. - 15.06. 2012. |
| 9. faza | Knjižničari izabiru iz svake naprtnjače 3 najljepša dojma te ih objavljuju na mrežnim stranicama | 30. 06. 2012. |
| 10. faza | Sastavljanje završnog izvješća o provedbi projekta s naglaskom na moguće poteškoće i probleme i prijedlogom poboljšanja | 30. 06. 2012. |
| 11. faza | Dostava završnog izvješća sudionicima projekta, dostava prikladnih nagrada, tiskanje publikacije | 31. 08. 2012. |

VREMENIK REALIZACIJE:

S učenicima trećih razreda se projekt provodi tijekom drugog polugodišta, a cijeli projekt traje od 15.7.2011. do 31.8.2012.

NAČIN VREDNOVANJA:

Svaki učenik će iznositi svoje dojmove prilikom vraćanja naprtnjače, a na kraju projekta će se sastaviti izvješće o provedbi projekta s mogućim poteškoćama, problemima i prijedlozima poboljšanja.